stanford-oval/wikipedia huggingface dataset:
Kyösti Tiainen

Kyösti Juhani Tiainen (9. marraskuuta 1940 Lappeenranta – 17. marraskuuta 2024 Espoo) oli suomalainen yritysjohtaja, joka sai kauppaneuvoksen arvonimen.
Tiainen syntyi autonkuljettaja Vilho Johannes Tiaisen ja Aili Leviäkankaan perheeseen ja avioitui 1967 erikoishammaslääkäri Leena Pullin kanssa. Hän tuli ylioppilaaksi Lappeenrannan lyseosta 1960 ja valmistui Helsingin yliopistosta humanististen tieteiden kandidaatiksi 1965 ja filosofian kandidaatiksi 1968 ja maisteriksi 1969. Hän oli va. vänrikki Uudenmaan Rakuunapataljoonassa 1961, Itä-Suomen Maapäivien pääsihteeri 1966, SOK:n markkinointiosaston jaostopäällikkö 1967–1971, Teboilin mainos- ja tiedotusosaston päällikkö 1971–1972, Etelä-Suomen aluejohtaja 1972–1980, huoltamo-osaston johtaja 1980–1983 ja kaupallinen johtaja 1987–2001 sekä yrityksen hallituksen jäsen. Suomen Petrooli Oy:n operatiivinen johtaja Tainen oli 1984–1986 ja toimi myös yrityksen hallituksen jäsenenä. Hänellä oli työuransa aikana lisäksi useita liike-elämän ja muita luottamus- ja asiantuntijatehtäviä. Kauppaneuvoksen arvonimen Tiainen sai 1998.
Taru sormusten herrasta: Kuninkaan paluu (elokuva)

| Taru sormusten herrasta: Kuninkaan paluu> The Lord of the Rings:  The Return of the King |
| --- | --- |
 Elokuvan juliste, vuodelta 2003
Ohjaaja:  Peter Jackson
Käsikirjoittaja:  Fran Walsh  Philippa Boyens  Peter Jackson
Perustuu:  J. R. R. Tolkienin romaaniin
Tuottaja:  Peter Jackson  Barrie M. Osborne  Fran Walsh
Säveltäjä:  Howard Shore
Kuvaaja:  Andrew Lesnie
Leikkaaja:  Jamie Selkierk
Tuotantosuunnittelija:  Grant Major
Pukusuunnittelija:  Ngila Dickson Richard Taylor
Lavastaja:  Dan Hennah  Alan Lee
Pääosat:  Elijah Wood Ian McKellen Liv Tyler Viggo Mortensen Sean Astin Cate Blanchett John Rhys-Davies Bernard Hill Billy Boyd Dominic Monaghan Orlando Bloom Hugo Weaving Miranda Otto David Wenham Karl Urban John Noble Andy Serkis Ian Holm Sean Bean
Valmistustiedot
Valmistusmaa:   Uusi-Seelanti   Yhdysvallat
Tuotantoyhtiö:  New Line Cinema  Saul Zaentz Production Company  Wingnut Films
Levittäjä:  New Line Cinema
Ensi-ilta:   1. joulukuuta 2003   17. joulukuuta 2003
Kesto:  200 min (teatteriversio) 252 min (Extended Edition)
Alkuperäiskieli:  englanti
Budjetti:  94 000 000 dollaria
Tuotto:  1 119 929 521 dollaria
Edeltäjä:  Taru sormusten herrasta: Kaksi tornia
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Taru sormusten herrasta: Kuninkaan paluu (The Lord of the Rings: The Return of the King) on vuonna 2003 ensi-iltansa saanut eeppinen fantasiaelokuva, jonka on ohjannut Peter Jackson. Elokuva perustuu J. R. R. Tolkienin samannimiseen romaaniin. Se on Taru sormusten herrasta -elokuvasarjan kolmas ja viimeinen osa, ja jatko-osa elokuville Sormuksen ritarit (2001) ja Kaksi tornia (2002).
Elokuvan maailmanensi-ilta järjestettiin 1. joulukuuta 2003 Wellingtonissa, Uudessa-Seelannissa. Suomessa se sai ensi-iltansa 17. joulukuuta 2003.
Kuninkaan paluu palkittiin muun muassa 11 Oscarilla, joihin lukeutuivat parhaan elokuvan ja parhaan ohjauksen palkinnot. Elokuva tuotti teatterilevityksessä maailmanlaajuisesti yli miljardi dollaria.
Näyttelijät

| 0 | 1 | 2 |
| --- | --- | --- |
|  Elijah Wood  | … |  Frodo Reppuli   |
|  Ian McKellen  | … |  Gandalf Valkoinen   |
|  Liv Tyler  | … |  Arwen   |
|  Viggo Mortensen  | … |  Aragorn   |
|  Sean Astin  | … |  Samvais ”Sam” Gamgi   |
|  Cate Blanchett  | … |  Galadriel   |
|  John Rhys-Davies  | … |  Gimli, Puuparta (ääni)   |
|  Bernard Hill  | … |  Théoden   |
|  Billy Boyd  | … |  Peregrin ”Pippin” Tuk   |
|  Dominic Monaghan  | … |  Meriadoc ”Merri” Rankkibuk   |
|  Orlando Bloom  | … |  Legolas   |
|  Hugo Weaving  | … |  Elrond   |
|  Miranda Otto  | … |  Éowyn   |
|  David Wenham  | … |  Faramir   |
|  Karl Urban  | … |  Éomer   |
|  John Noble  | … |  Denethor II   |
|  Andy Serkis  | … |  Klonkku/Sméagol   |
|  Ian Holm  | … |  Bilbo Reppuli   |
|  Sean Bean  | … |  Boromir   |
|  Marton Csokas  | … |  Celeborn   |
|  Lawrence Makoare  | … |  Angmarin Noitakuningas, Gothmog   |
|  Craig Parker  | … |  Gothmogin ääni   |
|  Alan Howard  | … |  Sauronin ääni   |
|  Thomas Robins  | … |  Deagol   |
Vain pidennetyssä Special Extended Editionissa:
| 0 | 1 | 2 |
| --- | --- | --- |
|  Christopher Lee  | … |  Saruman Valkoinen   |
|  Brad Dourif  | … |  Gríma Kärmekieli   |
|  Bruce Spence  | … |  Sauronin Suu   |
Tuotanto > Kuvaukset

Minas Tirith rakennettiin samaan louhokseen, jota oli käytetty Kahdessa tornissa Helmin Syvänteen kuvauspaikkana. Useita Helmin Syvänteen rakennelmia käytettiin uudelleen, esimerkiksi Ämyrilinnan portti toimii Kuninkaan paluussa Minas Tirithin kolmannen tason porttina ja Ämyrilinnan torni on valtaisa torni toisella tasanteella.
Tuotanto > Jälkituotanto

Barad-dûrin tornia ei pystytty toteuttamaan pienoismallilla, kuten muita elokuvan lavasteita, koska torni oli 1,5 km korkea. Torni tehtiin tietokonemallinnusta hyväksikäyttäen. Peter Jacksonilla oli ongelmia Barad-dûrin romahtamisen esittämisessä, sillä hän ei halunnut muistuttaa syyskuun 11. päivän terrori-iskuista ja World Trade Centerin tuhosta.lähde?
Vastaanotto > Palkinnot

Kuninkaan paluu voitti Oscar-gaalassa 2004 peräti yksitoista Oscar-palkintoa, kaikista sarjoista joissa se oli ehdolla. Kuninkaan paluun lisäksi tähän ovat pystyneet ainoastaan Ben-Hur ja Titanic, jotka molemmat olivat useammassa sarjassa ehdolla. Elokuva oli vasta toinen elokuva Titanicin jälkeen, joka keräsi maailmanlaajuisesti miljardin dollarin lipputulot, ja keräsi ne sitä nopeammin, yhdeksässä viikossa ja neljässä päivässä, kun Titanicilta meni siihen 11 viikkoa.
Vastaanotto > Palkinnot > Oscarit

Paras elokuva: Barrie M. Osborne, Peter Jackson ja Fran Walsh
Paras ohjaus: Peter Jackson
Paras sovitettu käsikirjoitus: Fran Walsh, Philippa Boyens ja Peter Jackson
Paras leikkaus: Jamie Selkirk
Parhaat erikoistehosteet: Jim Rygiel, Joe Letteri, Randall William Cook ja Alex Funke
Paras äänitys: Christopher Boyes, Michael Semanick, Michael Hedges ja Hammond Peek
Paras laulu: Fran Walsh, Howard Shore ja Annie Lennox kappaleesta Into The West
Paras musiikki: Howard Shore
Paras puvustus: Ngila Dickson ja Richard Taylor
Paras lavastus: Grant Major, Dan Hennah ja Alan Lee
Paras maskeeraus: Richard Taylor ja Peter King
Vastaanotto > Palkinnot > Golden Globet

Paras draamaelokuva
Paras ohjaus: Peter Jackson
Paras musiikki: Howard Shore
Paras kappale: Howard Shore, Fran Walsh ja Annie Lennox kappaleesta ”Into the West”
Eroavaisuudet kirjaan > Muita muutoksia

Aragorn saa Andurílin Elrondilta vasta Dunhargissa, vaikka kirjassa hän saa sen jo Rivendellissä, kun Sormuksen Saattue muodostettiin.
Aragorn lähtee Kuolleiden Kulkuteille Legolaksen ja Gimlin kanssa, kirjassa hänellä on mukanaan myös Pohjoisen samoojat.
Kirjassa Gondorin kokot on jo sytytetty. Elokuvassa Denethor vastustaa kokkojen sytyttämistä, ja Pippin sytyttää Amon Dínin kokon Gandalfin pyynnöstä, jolloin kaikki kokot sytytetään.
Kirjassa Gondor lähettää Rohanille Punaisen nuolen kutsuakseen rohirrimin sotaan. Elokuvasta Punainen nuoli on poistettu.
Kirjassa ei Mordorin armeija pysty etenemään porttia pitemmälle Minas Tirithissä, sillä Rohirrim tulee juuri silloin apuun kun portti on kaadettu. Elokuvassa etenevät örkit pitkälle kaupunkiin ja sieltä heidät karkottavat valapatot. Lisäksi kirjassa Minas Tirithin portin kaatuessa siitä ehtii tulla sisään vain Angmarin noitakuningas, joka karkottaa Gandalfia ja Hallavaharjaa lukuun ottamatta kaikki kaupungin puolustajat portilta ja haastaa Gandalfin kaksintaisteluun. Elokuvassa portista tulee sisään kolmen peikon johdolla tulvimalla örkkejä.
Merriä ei viedä elokuvassa Parannuksen tarhaan, vaan hän ratsastaa gondorilaisten ja rohirrimin kanssa Mustalle Portille, toisin kuin kirjassa.
Aragorn surmaa Sauronin Suun Andurílillä, kirjassa Sauronin Suu selviää hengissä.
Kirjassa Klonkku putoaa Sormuksen kanssa Tuomiorotkoon vahingossa, elokuvassa Frodo tönäisee hänet sinne.
Kirjassa Celeborn jäi Keski-Maahan, mutta elokuvassa hän lähtee Valinoriin.
Special Extended Edition

Kuninkaan paluun pidennetty Lord of the Rings: Return of the King - Special Extended Edition -versio ilmestyi 10. joulukuuta 2004 Suomessa ja useissa muissa Euroopan maissa, mutta Yhdysvalloissa vasta 14. joulukuuta 2004. Special Extended Edition sisältää 50 minuuttia kokonaan uusia ja pidennettyjä kohtauksia. Ennen pidennetyn version ilmestymistä oli huhuttu, että se olisi peräti kuusi tuntia pitkä. Merirosvoa, jonka Legolas ampuu Special Extended Editionissa, esittää ohjaaja Peter Jackson.
Special Extended Editionin merkittävimpiä uusia ja pidennettyjä kohtauksia:
Sarumanin ja Saattueen viimeinen kohtaaminen sekä hänen ja Gríman kuolema.
Gimlin ja Legolaksen juomakilpailu Edorasissa, kun rohirrim juhlivat voittoaan Helmin Syvänteessä.
Kun Merri ja Pippin laulavat Edorasissa, Pippin pysähtyy katsomaan Gandalfia hetkeksi.
Éowyn selittää Aragornille näkemänsä unen.
Gandalf kertoo Pippinille Gondorin historiasta ja Minas Tirithistä.
Frodo ja Sam näkevät Ithilienissä Gondorin kuningasta esittävän patsaan, jonka pään örkit ovat irrottaneet.
Ennen örkkien yllätyshyökkäystä Faramir ja Madril keskustelevat Osgiliathin raunioissa pohjoisen sotatoimista ja Cair Androsin tiedustelijoiden varoittavan heitä, mikäli örkit hyökkäävät.
Faramir ja Denethor keskustelevat Minas Tirithissä. Denethor on vihainen Faramirille, joka lähetti puolituisen (Frodon) Mordoriin Valtasormuksen kanssa.
Pidennetyt Kuolleiden Kulkutiet.
Pidennetty Minas Tirithin piiritys.
Ennen Pelennorin kenttien taistelua Éowyn ja Merri keskustelevat.
Kohtausta, jossa Pippin seuraa Denethorin saattuetta hautaholveille on pidennetty.
Aragorn, Legolas ja Gimli kaappaavat Merirosvojen laivat Vainajien armeijan avulla.
Noitakuningas hyökkää Gandalfin ja Pippinin kimppuun.
Pidennetty Pelennorin kenttien taistelu.
Pelennorin kenttien taistelun jälkeen Éomer löytää Éowynin, ja hänet viedään Parannuksen tarhaan. Aragorn parantaa Éowynin, ja hän kohtaa Faramirin.
Éowyn ja Faramir tapaavat toisensa.
Aragorn käyttää palantíria ja paljastaa itsensä Sauronille.
Frodon ja Samin matkaa Mordorissa on pidennetty.
Sauronin Suu ratsastaa Mustasta Portista ja neuvottelee Aragornin kanssa, minkä jälkeen Aragorn katkaisee Sauronin Suun pään.
Uusia repliikkejä Frodon ja Klonkun välille, kun Klonkku hyökkää hobittien kimppuun Tuomiovuorella.
Karipratsiini

| --- | --- |


Karipratsiini
Systemaattinen (IUPAC) nimi
3,3-dimetyyli-1-[(1R,4R)-4-{2-[4-(2,3-dikloorifenyyli)piperatsiini-1-yyli]etyyli}sykloheksyyli]urea
Tunnisteet
CAS-numero: 839712-12-8
ATC-koodi: N05AX15
PubChem CID: 11154555
DrugBank: DB06016
Kemialliset tiedot
Kaava: C21H32N4Cl2O 
Moolimassa: 427,41 g/mol
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Proteiinisitoutuminen: > 90 %
Metabolia: Hepaattinen   (CYP2D6, CYP3A4)
Puoliintumisaika: n. 4 päivää
Ekskreetio:  ?
Terapeuttiset näkökohdat
Raskauskategoria:  D(AU) 
Reseptiluokitus:  reseptivalmiste
Antotapa: oraalinen
Karipratsiini tasapainottaa skitsofreenikon dopamiinitasapainoa.
Karipratsiini on kolmannen sukupolven antipsykootti, jota myydään muun muassa Suomessa nimellä Reagila. Karipratsiini on aripipratsolin ja brekspipratsolin kaltainen D2-reseptorin osittaisagonisti, mutta se vaikuttaa myös muiden reseptorien toimintaan. Karipratsiinin haitat ovat muutoin samankaltaisia kuin aripipratsolilla tai brekspipratsolilla, mutta Reagilan haittavaikutusluetteloon on merkitty harvinaisena haittana myös mahdollinen harmaakaihi, vaikka varsinaisesti karipratsiinin varmaa yhteyttä harmaakaihiin ei ole toistaiseksi pystytty tieteellisesti todistamaan. Karipratsiinin määritelty vuorokausiannos (DDD) on 3 mg.
Surutta? Sekaisin

| Surutta? Sekaisin> Dazed and Confused |
| --- | --- |

Ohjaaja:  Richard Linklater
Käsikirjoittaja:  Richard Linklater
Tuottaja:   James Jacks  Sean Daniel  Richard Linklater 
Säveltäjä:  Alan Silvestri
Kuvaaja:  Lee Daniel
Leikkaaja:  Sandra Adair
Pääosat:   Jason London  Sasha Jenson  Joey Lauren Adams  Milla Jovovich  Shawn Andrews  Matthew McConaughey 
Valmistustiedot
Valmistusmaa:  Yhdysvallat
Tuotantoyhtiö:   Gramercy Pictures  Alphaville Films  Detour Filmproduction  Universal Pictures 
Levittäjä:  Gramercy Pictures Netflix
Ensi-ilta:  1993
Kesto:  98 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Surutta? Sekaisin (Dazed and Confused) on vuonna 1993 ensi-iltansa saanut Richard Linklaterin ohjaama elokuva. Elokuvassa eletään vuotta 1976 ja se kertoo lukuisista nuorista lukuvuoden viimeisenä koulupäivänä, joiden tavoitteena on pääasiassa juoda alkoholia, polttaa marihuanaa ja pitää hauskaa kaikilla tavoin.
Rooleissa nähdään mm. Jason London, Wiley Wiggins, Milla Jovovich, Rory Cochrane, Matthew McConaughey, Adam Goldberg, Anthony Rapp, Marissa Ribisi, Ben Affleck ja Michelle Burke.
Elokuvan soundtrackilla esiintyvät muun muassa Alice Cooper, Black Sabbath, Bob Dylan, Foghat, Ted Nugent, Lynyrd Skynyrd ja Deep Purple.
Arvioita

Video-oppaassa vuodelta 1994 Bello Romano kutsuu elokuvaa kevyesti katu-uskottavaksi teinisekoiluksi ja antaa sille kaksi tähteä viidestä, mikä vastaa sanallista arviota ”keskinkertainen”. Yle Teeman televisioesityksen alla helmikuussa 2023 Ilta-Sanomien Siru Valleala näki elokuvassa yltiöamerikkalaisuudesta ja juonettomuudesta huolimatta Linklaterin ohjaustöille tyypillistä vahvaa nostalgiaa, pakahduttavaa nuoruuden riemua sekä suurta ymmärrystä ja myötätuntoa tarinan hahmoja kohtaan.
Aiheesta muualla

Surutta? Sekaisin Elonet.
Surutta? Sekaisin Internet Movie Databasessa (englanniksi)
Surutta? Sekaisin AllMoviessa. (englanniksi)
| n k Richard Linklaterin ohjaamat elokuvat |
| --- | --- |
1980-luku: It’s Impossible to Learn to Plow by Reading Books (1988)
1990-luku:  Slacker (1991)  Surutta? Sekaisin (1993)  Rakkautta ennen aamua (1995)  SubUrbia (1996)  Legendaariset Newtonin pojat (1998) 
2000-luku:  Valve-unessa (2001)  Tape (2001)  School of Rock (2003)  Rakkautta ennen auringonlaskua (2004)  Bad News Bears – Karhukoplan paluu (2005)  Hämärän vartija (2006)  Fast Food Nation (2006)  Me and Orson Welles (2008) 
2010-luku:  Bernie (2011)  Rakkautta ennen keskiyötä (2013)  Boyhood (2014)  Everybody Wants Some (2016)
Svengijengi ’62

| Svengijengi ’62> American Graffiti |
| --- | --- |

Ohjaaja:  George Lucas
Käsikirjoittaja:   George Lucas  Gloria Katz  Willard Huyck 
Tuottaja:  Francis Ford Coppola   Gary Kurtz
Säveltäjä:  
Kuvaaja:  Jan D’Alquen   Ron Eveslage
Leikkaaja:   George Lucas  Verna Fields  Marcia Lucas 
Pääosat:   Richard Dreyfuss  Ron Howard  Paul Le Mat  Charles Martin Smith  Cindy Williams  Candy Clark  Mackenzie Phillips  Harrison Ford 
Valmistustiedot
Valmistusmaa:  Yhdysvallat
Tuotantoyhtiö:  Universal Pictures
Levittäjä:  Universal Studios Netflix
Ensi-ilta:   1973-8-11. elokuuta 1973 (Yhdysvallat)  1975-2-77. helmikuuta 1975 (Suomi)  
Kesto:  112 min
Alkuperäiskieli:  englanti
Budjetti:  777 000 dollaria
Tuotto:  140 000 000 dollaria
Seuraaja:  Juhlat ovat ohi
Aiheesta muualla
Virallinen sivusto
IMDb 
Elonet
AllMovie
Svensk Filmdatabas
Infobox OKNimi-testi OK: 
Svengijengi ’62 (engl. American Graffiti) on vuonna 1973 ensi-iltansa saanut elokuva, joka on George Lucasin ohjaama ja käsi­kirjoittama. Se kertoo tarinan yhdys­valtalaisista teineistä heidän kesä­lomansa viimeisenä iltana valmistuttuaan high schoolista.
Svengijengi '62:ta pidetään yhtenä laji­tyyppinsä parhaista elo­kuvista, ja se palkittiin aikanaan muun muassa vuoden parhaan komedia­elokuvan Golden Globella. Lippu­tulojen ja tuotanto­budjetin suhteella mitattuna elokuva on myös yksi kaikkien aikojen suurimpia taloudellisia menestyksiä – vain 777 000 dollarilla tuotettu elo­kuva tuotti 140 miljoonan dollarin lippu­tulot.
Svengijengi '62 valittiin vuonna 1995 Yhdys­valtojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalais­elokuvia. The New York Timesin kriitikot valitsivat Svengijengi '62:n vuonna 2004 yhdeksi kaikkien aikojen tuhannesta parhaasta elo­kuvasta maa­ilmassa.
Näyttelijöitä

| 0 | 1 | 2 |
| --- | --- | --- |
|  Richard Dreyfuss  | … |  Curt   |
|  Ron Howard  | … |  Steve   |
|  Paul Le Mat  | … |  John   |
|  Charles Martin Smith  | … |  Terry   |
|  Cindy Williams  | … |  Laurie   |
|  Candy Clark  | … |  Debbie   |
|  Mackenzie Phillips  | … |  Carol   |
|  Bo Hopkins  | … |  Joe   |
|  Manuel Padilla Jr.  | … |  Carlos   |
|  Beau Gentry  | … |  Ants   |
|  Harrison Ford  | … |  Bob   |
|  Kathleen Quinlan  | … |  Peggy   |
|  Jana Bellan  | … |  Budda   |
|  Deby Celiz  | … |  Wendy   |
|  Lynne Marie Stewart  | … |  Bobbie   |
Elokuvan musiikki

Elokuvan musiikki ilmestyi vuonna 1973 tupla­vinyyli­levyllä 41 Original Hits from the Soundtrack of American Graffiti (MCA2-8001). Albumin sisä­kannessa Jeff Walker Music World Magazinesta esittelee elo­kuvan. Ääniraidalla osan kappaleista juontaa radio-DJ Wolfman Jack.
Pojat (elokuva)

| Pojat |
| --- | --- |
 Elokuvan juliste.
Ohjaaja:  Mikko Niskanen
Käsikirjoittaja:  Mikko Niskanen
Perustuu:  Paavo Rintalan romaaniin Pojat (1958)
Tuottaja:  T. J. Särkkä
Säveltäjä:  Einar Englund
Kuvaaja:  Olavi Tuomi
Leikkaaja:  Armas Vallasvuo
Pääosat:  Pentti Tarkiainen Vesa-Matti Loiri Liisa Nevalainen Kauko Helovirta
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus
Levittäjä:  Suomen Filmiteollisuus
Ensi-ilta:  2. marraskuuta 1962
Kesto:  100 min
Alkuperäiskieli:  suomi
Aiheesta muualla
IMDb 
Elonet
AllMovie
Infobox OKNimi-testi OK: 
Pojat-elokuvan kuvauksia Oulussa helmikuussa 1962.
Pojat on Mikko Niskasen ohjaama ja Paavo Rintalan samannimiseen romaaniin perustuva suomalainen elokuva, joka sai ensi-iltansa vuonna 1962.
Elokuva sijoittuu jatkosodan ja Lapin sodan aikaiseen Oulun kaupunkiin. Toisessa pääosassa Jaken roolissa esiintyy ensimmäisessä elokuvaroolissaan nuori Vesa-Matti Loiri, joka sai roolistaan nuoren näyttelijän Jussi-kunniakirjan. Kauko Helovirta esittää saksalaista Fritz-setää, Liisa Nevalainen Jaken äitiä. Pienissä rooleissa näyttelevät muun muassa Olavi Ahonen pastorina ja Tapio Hämäläinen opettajana.
Aikalaiskritiikissä elokuvaan suhtauduttiin pääasiassa myönteisesti. Niskasen henkilöohjaus sai kiitosta, ja erityisesti nostettiin esiin Vesa-Matti Loirin roolisuoritus. Silloin,  kuten myöhemmässäkin kritiikissä elokuvan arvioidaan kuuluvan parhaisiin esikoisohjauksiin, ja se olisi näyttänyt suuntaa realistiselle kerronnalle, ellei SF olisi lopettanut toimintaansa. Loirin roolisuoritus saa edelleen kehut herkkänä esikoisosana, ja erityisesti huomiota kiinnitetään rooliin heittäytymiseen junan perässä juoksussa. Jatkosodan kotirintaman tuntoja kuvaavaa elokuvaa on luonnehdittu kaiken kaikkiaan sekä hauskaksi että raastavaksi.
Näyttelijät

| 0 | 1 | 2 |
| --- | --- | --- |
|  Pentti Tarkiainen  | … |  Ilmari Kaarela, ”Immu”   |
|  Vesa-Matti Loiri  | … |  Jaakko Hoikka, ”Jake”   |
|  Liisa Nevalainen  | … |  Jaken äiti   |
|  Kauko Helovirta  | … |  Fritz-setä   |
|  Uti Saurio  | … |  Paavo Harju, ”Pate”   |
|  Hannu Vironmäki  | … |  Matti Korpi   |
|  Markku Söderström  | … |  Urkki   |
|  Heikki Rissanen  | … |  Kaaleppi, Tuiran poikia   |
|  Ilkka Liikanen  | … |  Martti, Tuiran poikia   |
|  Martti Isosalo  | … |  Topi, Tuiran poikia   |
|  Reima Eskelinen  | … |  Tuiran poikia   |
|  Jorma Valtanen  | … |  Tuiran poikia   |
|  Olavi Ahonen  | … |  uskonnonopettaja, sotilaspastori Paavali Pisa   |
|  Artturi Laakso  | … |  johtaja Toikka   |
|  Pentti Saares  | … |  Jaken isä   |
|  Tapio Hämäläinen  | … |  opettaja-lehtimies   |
|  Paavo Jännes  | … |  rehtori   |
|  Liisa Pakarinen  | … |  lehtori   |
|  Paavo Hukkinen  | … |  saksalainen vääpeli   |
|  Ture Junttu  | … |  kuolemaantuomittu   |
|  Liisa Roine  | … |  Liisa Toikka, Iikan tyttöystävä   |
|  Seppo Mäki  | … |  luutnantti Iikka Kaarela, Immun isoveli   |
|  Rauni Ranta  | … |  nuori nainen   |
|  Matti Tapio  | … |  sotapoliisi   |
|  Eino Raita  | … |  vaihdemies Kainuu   |
|  Sylva Rossi  | … |  Jaken isän uusi nainen   |
|  Leo Mustonen  | … |  Artturi, valokuvaaja   |
|  Kerttu Hämeranta  | … |  Paten äiti   |
|  Liisa Hukkinen  | … |  Immun äiti   |
|  Elin Aaltonen  | … |  rouva alikulkutunnelissa   |
|  Anita Saarikallio  | … |  neiti alikulkutunnelissa   |
|  Hannes Veivo  | … |  koulun vahtimestari   |
|  Egil Häggman  | … |  saksalainen vartiosotilas   |
|  William Reunanen  | … |  saksalainen upseeri   |
|  Matti Pellonpää  | … |  koululainen   |
|  Paavo Noponen  | … |  kertoja   |
|  Kaarlo Wilska  | … |  saksalainen   |
|  Seppo Wallin  | … |  saksalainen   |
|  Einari Ketola  | … |  saksalainen   |
Aiheesta muualla

Pojat Elonet.
Vakoojan tarina

| Vakoojan tarina> Another Country |
| --- | --- |

Ohjaaja:  Marek Kanievska
Käsikirjoittaja:  Julian Mitchell (näytelmä)
Tuottaja:  Alan Marshall Robert Fox
Säveltäjä:  Michael Storey
Kuvaaja:  Peter Biziou
Leikkaaja:  Gerry Hambling
Pukusuunnittelija:  Penny Rose
Pääosat:   Rupert Everett  Colin Firth  Michael Jenn 
Valmistustiedot
Valmistusmaa:  Yhdistynyt kuningaskunta
Tuotantoyhtiö:   Goldcrest Films  The National Film Finance Corporation 
Levittäjä:  20th Century Studios Netflix
Ensi-ilta:  1984
Kesto:  90 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Vakoojan tarina (videokasettina Guy Bennett – toista maata, Another Country) on vuonna 1984 ensi-iltansa saanut brittiläinen elokuva. Elokuva perustuu Julian Mitchellin näytelmään, jonka tapahtumat perustuvat väljästi vakooja Guy Burgessin elämään.
Juoni

Elokuva alkaa vuoden 1983 Moskovasta, jossa amerikkalainen journalisti haastattelee Neuvostoliittoon loikannutta vakoojaa Guy Bennettiä (Rupert Everett). Tarina siirtyy Bennettin nuoruuteen 50 vuoden taakse, englantilaiseen sisäoppilaitokseen, jossa hän sai eväät maailmankuvalleen yhdessä marxilaisen opiskelijatoverinsa Tom Juddin (Colin Firth) kanssa. Sivuteemana on poikien välinen homoseksuaalisuus.
Vastaanotto

Helsingin Sanomien Mikael Fränti kirjoitti tv-esityksen alla elokuvan henkilöhahmojen olevan kuin hauraita posliininukkeja ilman persoonallista särmää. ”Esteettisesti kiillotettu elokuva jää tavoitteissaan pahasti puolitiehen.”
Villikaislat

| Villikaislat> Les Roseaux sauvages |
| --- | --- |

Ohjaaja:  André Téchiné
Käsikirjoittaja:  Olivier Massart Gilles Taurand André Téchiné
Tuottaja:  Pierre Soula
Säveltäjä:  Chubby Checker
Kuvaaja:  Jeanne Lapoirie
Leikkaaja:  Martine Giordano
Pääosat:  Élodie Bouchez Gaël Morel Stéphane Rideau
Valmistustiedot
Valmistusmaa:  Ranska
Levittäjä:  Netflix
Ensi-ilta:  1994
Kesto:  110 minuuttia
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Villikaislat (Les Roseaux sauvages) on André Téchinén ohjaama ranskalainen draamaelokuva vuodelta 1994. Téchiné on myös käsikirjoittanut omaelämäkerrallisen elokuvansa yhdessä Olivier Massartin ja Gilles Taurandin kanssa.
Juoni

Lounais-Ranskassa Algerian sodan aikana vuonna 1962 ujo, työväenluokkainen teinipoika François (Gaël Morel) käy lukiota ja intoilee elokuvista ja kirjallisuudesta parhaan kaverinsa, kommunistiperheen tytön Maïtén (Élodie Bouchez) kanssa. Maïtén äiti, rouva Alvarez (Michèle Moretti), on François’n äidinkielen opettaja. Sisäoppilaitoksensa asuntolassa François tutustuu rohkean aistilliseen Sergeen, maahanmuuttajaviljelijöiden poikaan (Stéphane Rideau), ja ystävyys johtaa homoseksuaalisiin kokeiluihin. Pian Serge ihastuukin Maïtéen, joka kuitenkin rakastaa François’ta. Sergen veli Pierre kaatuu Algerian sodassa, ja Maïtén äiti ottaa tämän raskaasti koska kieltäytyi auttamasta Pierreä välttämään joutumista rintamalle.